(2)

I liidet muudetakse järgmiselt: a) punkt 4 asendatakse järgmisega: „4. Leping peab sisaldama järgmist avaldust: „Omanik/käitaja usaldab CAMO-le/CAO-le õhusõiduki jätkuva lennukõlblikkuse korraldamise, sealhulgas (kuid mitte ainult) punktis M.1 määratletud pädeva asutuse poolt heakskiidetava õhusõiduki hooldusprogrammi väljatöötamise ja õhusõiduki hooldamise korraldamise kooskõlas nimetatud hooldusprogrammiga. Mõlemad allakirjutanud kohustuvad täitma oma käesolevast lepingust tulenevaid kohustusi. Omanik/käitaja kinnitab oma parimate teadmiste kohaselt, et kogu CAMO-le/CAO-le antud teave õhusõiduki jätkuva lennukõlblikkuse kohta on nüüd ja edaspidi õige ning et õhusõidukit ei remondita ega muudeta ilma asjaomase CAMO/CAO eelneva heakskiiduta. Kui üks allakirjutanutest rikub lepingut, hindavad CAMO/CAO ning omanik/käitaja, kas see mõjutab lepingu jätkumist, ja teavitavad asjaomaste organisatsioonide pädevat asutust/pädevaid asutusi. Organisatsioonide teostataval hindamisel võetakse arvesse rikkumise olulisust ohutuse seisukohast ja seda, kas rikkumine on korduv. Kui üks allakirjutanutest leiab pärast sellist hindamist, et ta ei ole võimeline oma kohustusi iseenda suutmatuse või allakirjutanu puuduste tõttu täitma, siis leping tühistatakse ja sellest teavitatakse viivitamata asjaomaste organisatsioonide pädevat asutust/pädevaid asutusi. Sel juhul kannab omanik/käitaja täielikku vastutust kõikide õhusõiduki jätkuva lennukõlblikkuse korraldamisega seotud ülesannete täitmise eest ning omanik/käitaja teatab lepingu rikkumisest kahe nädala jooksul õhusõiduki registreerijaliikmesriigi pädevatele asutustele. Punkti M.A.201 alapunkti ea kohaselt sõlmitud lepingu korral tuleb viivitamata teavitada registreerijaliikmesriigi pädevat asutust.““; b) punkti 5 sissejuhatav lause asendatakse järgmisega: „Kui omanik/käitaja sõlmib CAMOga/CAOga lepingu vastavalt punktile M.A.201, määratakse mõlema lepinguosalise kohustused lepingus kindlaks järgmiselt:“; c) alapunkti 5.1 alapunkti 2 alapunkt e asendatakse järgmisega: „e) ta peab kindlaks tegema ja tellima vajalikud hooldustööd, et tagada asjakohane seos õhusõiduki varasema hooldusprogrammiga;“; d) alapunkti 5.1 alapunkti 2 alapunkt i asendatakse järgmisega: „i) ta peab koordineerima korralist hooldust, sealhulgas komponentide ülevaatust, kapitaalremontide vahelise ressursiga osade väljavahetamist ja lennukõlblikkusdirektiivide kohaldamist, ning tagama jätkuvat lennukõlblikkust mõjutavate käitamisnõuete, ameti kehtestatud jätkuva lennukõlblikkuse nõuete ja pädeva asutuse poolt ohutusprobleemile vahetu reaktsioonina nõutavate meetmete rakendamise;“; e) alapunkti 5.1 alapunkti 2 alapunktid j, k ja l asendatakse järgmisega: „j) ta peab teatama omanikule/käitajale igast juhtumist, kui õhusõiduk tuleb toimetada sertifitseeritud hooldusorganisatsiooni juurde; k) ta peab haldama õhusõiduki jätkuva lennukõlblikkuse kirjeid ja need arhiveerima; l) ta peab kooskõlastama käitaja/omanikuga kõik õhusõiduki hooldusprogrammist kõrvalekaldumise taotlused, mis on esitatud asjaomasele pädevale asutusele;“ f) alapunkti 5.1 alapunktile 2 lisatakse alapunkt m: „m) ta peab abistama käitajat/omanik-pilooti õhusõiduki jätkuva lennukõlblikkusega seotud tehniliste kontroll-lendude tegemisel.“; g) alapunktile 5.2 lisatakse punktid 13, 14 ja 15: „13. ta peab tagama vastavuse heakskiidetud hooldusprogrammi nõuetele ja kooskõlastama CAMOga/CAOga kõik taotlused, mis on esitatud asjaomasele pädevale asutusele hooldusprogrammiga ette nähtud ajavahemiku ühekordseks pikendamiseks; 14. ta peab teavitama CAMOt/CAOd selliste käitamisnõuete täitmata jätmisest, mis võivad mõjutada õhusõiduki jätkuvat lennukõlblikkust; 15. ta peab teavitama CAMOt/CAOd kõikidest käitamisnõuetest (nt erilubadest), mida on vaja õhusõiduki nõutava konfiguratsiooni säilitamiseks.“; h) lisatakse punkt 7: „7. Lisanõuded punkti M.A.201 alapunkti ea kohaldamisel Kui CAMO ja käitaja vahel on sõlmitud leping vastavalt punkti M.A.201 alapunktile ea, peab asjaomane jätkuva lennukõlblikkuse korraldamise leping lisaks alapunktides 5.1 ja 5.2 loetletud nõuetele ja kohustustele vastama ka alapunktides 7.1–7.3 sätestatud nõuetele. Enne lepingu allkirjastamist hindab käitaja asjaomast CAMOt, tagamaks, et asjaomane CAMO omab suutlikkust ja võimet lepingut täita. 7.1. Kõlblikkustingimused Punkti M.A.201 alapunkti ea kohane jätkuva lennukõlblikkuse leping sõlmitakse üksnes juhul, kui asjaomasele lennuettevõtjale on antud lennutegevusluba vastavalt määrusele (EÜ) nr 1008/2008 ja asjaomane CAMO kuulub samasse lennuettevõtjate ärirühmitusse. Jätkuva lennukõlblikkuse korraldamise leping peab sisaldama selget kirjeldust selle kohta, kuidas punkti M.A.201 alapunktis ea nimetatud tingimused on täidetud. Eelkõige kirjeldatakse lepingus, kuidas asjaomaste organisatsioonide individuaalsed juhtimissüsteemid on omavahel ühtlustatud. 7.2. CAMO lisakohustused: 1. ta peab olema teadlik käitaja protseduuridest, mis on seotud lepingu üle teostatava järelevalvega; 2. ta peab saama käitajalt eelneva nõusoleku selleks, et sõlmida jätkuva lennukõlblikkusega seotud ülesannete täitmiseks alltöövõtuleping; 3. ta peab viivitamata teavitama registreerijaliikmesriigi pädevat asutust, kui käitaja ei esita oma õhusõidukit sertifitseeritud hooldusorganisatsioonile vastavalt asjaomase CAMO nõuetele, kui käesolevat lepingut ei täideta või kui üks lepinguosalistest taganeb lepingust; 4. ta peab koolitama käitaja töötajaid, et neil oleksid piisavad teadmised CAMO tegevuse järgmiste aspektide kohta: a) põhimõtted ja protseduurid, vastutus, kohustused, ülesanded ja kokkupuutevaldkonnad; b) teabevahetuskanalid (näiteks õhusõiduki kirjed, täpse lennukõlblikkusalase teabe õigeaegne vahetamine, sealhulgas väljaspool tavapärast tööaega); c) konkreetselt CAMOga seotud protseduurid, nagu kohandatud tarkvara kasutamine, töökindluse jälgimine, õhusõiduki tehnilise päeviku süsteemi kasutamine ja koostalitlust käsitlevad sätted. 7.3. Käitaja lisakohustused: 1. ta peab koos CAMOga välja töötama lennukõlblikkuse kontrolli sertifikaadi väljaandmiseks ja uuendamiseks vajalikud liidesed; 2. kui tekib ettenägematu hooldusvajadus kohtades, kus käesoleva määruse II lisa (osa 145) kohaselt sertifitseeritud hooldusorganisatsiooniga ei ole lepingut sõlmitud, peab ta CAMOt sellest viivitamata teavitama; 3. ta peab registreerijaliikmesriigi pädevale asutusele viivitamata teatama igast juhtumist, mil üks lepinguosalistest taganeb lepingust; 4. ta peab koolitama CAMO töötajaid, et neil oleksid piisavad teadmised käitaja tegevuse järgmiste aspektide kohta: a) põhimõtted ja protseduurid, vastutus, kohustused, ülesanded ja kokkupuutevaldkonnad; b) teabevahetuskanalid; c) konkreetselt käitajaga seotud protseduurid, nagu käitamisprotseduurid, kohandatud tarkvara kasutamine, õhusõiduki tehnilise päeviku süsteemi kasutamine ja koostalitlust käsitlevad sätted.“